CELEX: 32004D0631
Language: fi
Date: 2004-08-13 00:00:00
Title: 2004/631/: 2004/631/EY:#Komission päätös, tehty 13 päivänä elokuuta 2004, yhteisön rahoituksesta Slovakiassa vuonna 2004 toteutettujen klassisen sikaruton hävittämistoimenpiteiden kustannuksiin (tiedoksiannettu numerolla K(2004) 3087)

8.9.2004   
            
            
               FI
            
            
               Euroopan unionin virallinen lehti
            
            
               L 287/14
            
         
      KOMISSION PÄÄTÖS,
   
   tehty 13 päivänä elokuuta 2004,
   yhteisön rahoituksesta Slovakiassa vuonna 2004 toteutettujen klassisen sikaruton hävittämistoimenpiteiden kustannuksiin
   (tiedoksiannettu numerolla K(2004) 3087)
   (Ainoastaan slovakinkielinen teksti on todistusvoimainen)
   (2004/631/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian vuonna 2003 tehdyn liittymissopimuksen ja erityisesti sen 32 artiklan 1 kohdan,
   ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1) ja erityisesti sen 3 artiklan 3 kohdan ja 5 artiklan 3 kohdan,
   sekä katsoo seuraavaa:
   
               (1)
            
            
               Klassinen sikarutto puhkesi Slovakiassa vuonna 2004. Taudin esiintyminen aiheuttaa vakavan riskin yhteisön kotieläinkannalle.
            
         
               (2)
            
            
               Taudin hävittämiseksi mahdollisimman nopeasti yhteisö voi antaa rahoitusta jäsenvaltiolle aiheutuneisiin tukikelpoisiin kustannuksiin, kuten päätöksessä 90/424/ETY säädetään.
            
         
               (3)
            
            
               Yhteisen maatalouspolitiikan rahoituksesta 17 päivänä toukokuuta 1999 annetun neuvoston asetuksen (EY) N:o 1258/1999 (2) 3 artiklan 2 kohdan mukaan yhteisön sääntöjen mukaisesti toteutettavat eläinlääkintäalaa ja kasvien terveyttä koskevat toimenpiteet rahoitetaan Euroopan maatalouden ohjaus- ja tukirahaston tukiosastosta. Näiden toimenpiteiden varainhoitoa valvotaan edellä mainitun asetuksen 8 ja 9 artiklan mukaisesti.
            
         
               (4)
            
            
               Yhteisön rahoitustuen maksamisen edellytyksenä on oltava, että suunnitellut toimet toteutettiin tosiasiallisesti ja että viranomaiset toimittavat tarvittavat tiedot tiettyjen määräaikojen puitteissa.
            
         
               (5)
            
            
               Slovakia jätti 29 päivänä maaliskuuta 2004 virallisen pyynnön kaikkien sen alueella aiheutuneiden kustannusten korvaamiseksi.
            
         
               (6)
            
            
               On syytä määritellä päätöksen 90/424/ETY 3 artiklassa käytetty ilmaisu ”riittävän korvauksen maksaminen nopeasti karjankasvattajille” sekä ilmaisut ”kohtuulliset maksut” ja ”oikeutetut maksut” sekä eläinten pakolliseen lopettamiseen liittyvien ”muiden kulujen” tukikelpoisten kustannusten luokat.
            
         
               (7)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Yhteisön rahoitustuen maksaminen Slovakialle
   Slovakia voi saada klassisen sikaruton hävittämistä varten vuonna 2004 yhteisön rahoitusta 50 prosenttia kustannuksista, jotka aiheutuivat
   
               a)
            
            
               riittävän korvauksen maksamisesta nopeasti kotieläintuottajille, jotka joutuivat lopettamaan eläimiään osana toimenpiteitä klassisen sikaruton tautitapausten hävittämiseksi vuonna 2004 päätöksen 90/424/ETY 3 artiklan 2 kohdan ensimmäisen ja seitsemännen luetelmakohdan sekä tämän päätöksen mukaisesti;
            
         
               b)
            
            
               kustannuksista, jotka liittyivät eläinten lopettamiseen, ruhojen ja tuotteiden hävittämiseen, tilojen puhdistukseen ja desinfiointiin sekä saastuneiden välineiden puhdistukseen ja desinfiointiin tai tarvittaessa tuhoamiseen päätöksen 90/424/ETY 3 artiklan 2 kohdan ensimmäisen, toisen ja kolmannen luetelmakohdan sekä tämän päätöksen mukaisesti.
            
         2 artikla
   Määritelmät
   Tässä direktiivissä tarkoitetaan ilmaisulla
   
               a)
            
            
               ”riittävän korvauksen maksaminen nopeasti” 90 päivän kuluessa eläinten lopettamisesta maksettavaa korvausta, joka vastaa 3 artiklan 1 kohdassa määriteltyä markkina-arvoa;
            
         
               b)
            
            
               ”kohtuulliset maksut” maksuja tarvikkeiden tai palvelujen ostamiseen klassisen sikaruton puhkeamista edeltäviin markkinahintoihin nähden oikeasuhteisilla hinnoilla;
            
         
               c)
            
            
               ”oikeutetut maksut” maksuja sellaisten tarvikkeiden tai palvelujen ostamiseen, joiden luonne ja suora yhteys pakolliseen eläinten lopettamiseen 1 artiklan a alakohdan tarkoittamassa mielessä on osoitettu.
            
         3 artikla
   Yhteisön rahoituksen kattamat tukikelpoiset kustannukset
   1.   Eläinten omistajille maksettavan korvauksen eläinkohtaisen tukikelpoisen enimmäismäärän on perustuttava eläinten markkina-arvoon ennen tautitartuntaa tai niiden lopettamista.
   2.   Kun Slovakian 1 artiklan a alakohdan mukaisesti suorittamat korvausmaksut tehdään 2 artiklan a alakohdassa säädetyn 90 päivän määräajan jälkeen, tukikelpoisista määristä tehdään määräajan jälkeen toteutuneiden kustannusten osalta seuraavat vähennykset:
   
               —
            
            
               25 prosenttia maksuista, jotka on suoritettu 91–105 päivän kuluttua eläinten lopettamisesta,
            
         
               —
            
            
               50 prosenttia maksuista, jotka on suoritettu 106–120 päivän kuluttua eläinten lopettamisesta,
            
         
               —
            
            
               75 prosenttia maksuista, jotka on suoritettu 121–135 päivän kuluttua eläinten lopettamisesta,
            
         
               —
            
            
               100 prosenttia maksuista, jotka on suoritettu myöhemmin kuin 135 päivän kuluttua eläinten lopettamisesta.
            
         Jos hallinnollisia erityisedellytyksiä kuitenkin esiintyy eräiden toimenpiteiden yhteydessä tai jos Slovakia antaa asialliset perustelut, komissio voi soveltaa poikkeavaa porrastusta ja/tai pienempiä vähennyksiä tai jättää vähennykset tekemättä.
   3.   Edellä 1 artiklan b alakohdassa tarkoitetut rahoitukseen oikeuttavat kustannukset kattavat ainoastaan liitteessä III esitetyt kustannukset.
   4.   Yhteisön rahoitustukea laskettaessa ei oteta huomioon seuraavia:
   
               a)
            
            
               arvonlisävero;
            
         
               b)
            
            
               virkamiesten palkat;
            
         
               c)
            
            
               muun julkisen materiaalin kuin kulutushyödykkeiden käyttö.
            
         4 artikla
   Maksuehdot ja tositteet
   1.   Yhteisön rahoitus vahvistetaan päätöksen 90/424/ETY 41 artiklassa säädetyn menettelyn mukaisesti ja seuraavien asiakirjojen ja tietojen perusteella:
   
               a)
            
            
               liitteiden I ja II mukaisesti ja 2 kohdassa säädetyssä määräajassa toimitettu maksuvaatimus;
            
         
               b)
            
            
               yksityiskohtaiset asiakirjat, joissa vahvistetaan a alakohdassa tarkoitetussa maksuvaatimuksessa esitetyt luvut;
            
         
               c)
            
            
               5 artiklassa tarkoitettujen komission paikan päällä tekemien mahdollisten tarkastusten tulokset.
            
         Edellä b alakohdassa tarkoitetut asiakirjat sekä asiaan liittyvät kaupalliset tiedot on annettava nähtäviksi komission paikan päällä tehtäviä tarkastuksia varten.
   2.   Edellä 1 kohdan a alakohdassa tarkoitettu maksuvaatimus on toimitettava tietokonemuodossa liitteiden I ja II mukaisesti 60 kalenteripäivän kuluessa tätä päätöstä koskevan ilmoituksen saamisesta.
   Jos näitä määräaikoja ei noudateta, yhteisön rahoitustukea vähennetään 25 prosenttia kunkin viivästyskuukauden osalta.
   5 artikla
   Komission paikan päällä tekemät tarkastukset
   Komissio voi yhteistyössä toimivaltaisten kansallisten viranomaisten kanssa tehdä paikan päällä tarkastuksia klassisen sikaruton hävittämistoimenpiteiden täytäntöönpanosta ja niistä aiheutuneista kustannuksista.
   6 artikla
   Osoitus
   Tämä päätös on osoitettu Slovakian tasavallalle.
   
      Tehty Brysselissä 13 päivänä elokuuta 2004.
      
         
            Komission puolesta
         
         David BYRNE
         
         
            Komission jäsen
         
      
   
   
      (1)  EYVL L 224, 18.8.1990, s. 19, päätös sellaisena kuin se on viimeksi muutettuna Euroopan parlamentin ja neuvoston direktiivillä 2003/99/EY (EUVL L 325, 12.12.2003, s. 31).
   
      (2)  EYVL L 160, 26.6.1999, s. 103.
   
      LIITE I
      Lopetettujen eläinten korvaamisen rahoittamista koskeva hakemus
      
                  Tautitapauksen nro
               
               
                  Yhteydet tautitapaukseen nro
               
               
                  Tilan tunnistusnumero
               
               
                  Kotieläintuottaja
               
               
                  Tilan sijainti
               
               
                  Lopetuspäivä
               
               
                  Hävitysmenetelmä
               
               
                  Paino hävityspäivänä
               
               
                  Eläinten määrä luokittain
               
               
                  Luokittain maksettu korvaus
               
               
                  Kotieläintuottajalle maksetut muut kulut (ilman alv:tä)
               
               
                  Kokonaiskorvaus (ilman alv:tä)
               
               
                  Maksupäivä
               
            
                  Sukunimi
               
               
                  Etunimi
               
               
                  Renderointilaitos
               
               
                  Teurastamo
               
               
                  Muu (eriteltävä)
               
               
                  Emakot
               
               
                  Karjut
               
               
                  Porsaat
               
               
                  Siat
               
               
                  Emakot
               
               
                  Karjut
               
               
                  Porsaat
               
               
                  Siat
               
            
   
      LIITE II
      4 artiklassa tarkoitettu maksuvaatimus
      
                  ”Muut kustannukset” eriteltyinä (tapauskohtaisesti) tilan nro … tai luettelon mukaan (eläinten arvon korvaamista lukuun ottamatta)
               
            
                  Erittely
               
               
                  Arvo ilman alv:tä
               
            
                  Lopettaminen
               
               
                   
               
            
                  Ruhojen hävittäminen (kuljetus ja käsittely)
               
               
                   
               
            
                  Puhdistaminen ja desinfiointi (palkat ja tuotteet)
               
               
                   
               
            
                  Rehut (korvaukset ja hävittäminen)
               
               
                   
               
            
                  Välineistö (korvaukset ja hävittäminen)
               
               
                   
               
            
                  YHTEENSÄ
               
               
                   
               
            
   
      LIITE III
      3 artiklan 3 kohdassa tarkoitetut tukikelpoiset kustannukset
      
                  1.
               
               
                  Eläinten pakollisesta lopettamisesta aiheutuvat kustannukset:
                  
                              a)
                           
                           
                              erityisesti tätä varten hankittujen teurastajien palkat ja palkkiot;
                           
                        
                              b)
                           
                           
                              eläinten lopettamisessa käytettävät kulutushyödykkeet ja erityisvälineet;
                           
                        
                              c)
                           
                           
                              palveluiden hankkiminen tai välineiden vuokraaminen eläinten kuljettamiseksi lopetuspaikalle.
                           
                        
            
                  2.
               
               
                  Ruhojen hävittämisestä aiheutuvat kustannukset:
                  
                              a)
                           
                           
                              renderointi: palveluiden hankkiminen tai välineiden vuokraaminen ruhojen kuljettamiseksi varastointitiloihin ja renderointilaitokseen, ruhojen varastointi, ruhojen käsittely renderointilaitoksessa ja jauhon hävittäminen;
                           
                        
                              b)
                           
                           
                              hautaaminen: erityisesti tätä varten palkatun henkilöstön palkat ja palkkiot, palveluiden hankkiminen tai välineiden vuokraaminen ruhojen kuljettamiseksi ja hautaamiseksi sekä hautaamispaikan desinfiointiin käytetyt tuotteet;
                           
                        
                              c)
                           
                           
                              polttaminen: erityisesti tätä varten palkatun henkilöstön palkat ja palkkiot, polttoaineet tai muu käytetty materiaali, palveluiden hankkiminen tai välineiden vuokraaminen ruhojen kuljettamiseksi sekä polttolaitoksen desinfiointiin käytetyt tuotteet.
                           
                        
            
                  3.
               
               
                  Tilojen puhdistamisesta ja desinfioinnista aiheutuneet kustannukset:
                  
                              a)
                           
                           
                              puhdistamiseen ja desinfiointiin käytetyt tuotteet;
                           
                        
                              b)
                           
                           
                              erityisesti tätä varten hankitun henkilöstön palkat ja palkkiot.
                           
                        
            
                  4.
               
               
                  Saastuneiden rehujen hävittämisestä aiheutuvat kustannukset:
                  
                              a)
                           
                           
                              korvaukset rehujen ostohinnoin;
                           
                        
                              b)
                           
                           
                              palveluiden hankkiminen tai välineiden vuokraaminen rehujen kuljettamiseksi ja hävittämiseksi.
                           
                        
            
                  5.
               
               
                  Kustannukset, jotka liittyvät saastuneen välineistön tuhoamisen korvaamiseen välineiden markkina-arvon mukaan. Tukikelpoisia eivät ole maatilarakennusten uudelleenrakentamiseen tai uusimiseen myönnettyjen korvausten kustannukset eivätkä infrastruktuurikustannukset.